Položena vremeska kapsula u temelje TC "Promenada" u Novom Sadu\nFoto: Press služba gradonačelnika Novog Sada Miloša Vučevića / Promo\nU temelje budućeg Tržnog centra "Promenada" u Novom Sadu, koji se gradi na lokaciji između stadiona "Karađorđe" i SPENS-a i čiji vlasnik je južnoafrička Kompanija "NEPI Rockcastle", juče je položena vremenska kapsula.\nKapsulu, u koju su ubačeni primerci dnevnih novina i listići sa porukama koje su ispisali okupljeni na toj svečanosti, položili su gradonačelnik Novog Sada Miloš Vučević i predstavnici Kompanije "NEPI Rockcastle" Aleksandru Morar i Jelena Jevremović, koja je menadžer te kompanije za Srbiju.\nJevremović je istakla da će "Promenada Novi Sad" za 25 odsto uvećati trenutno izgrađenu površinu tržnih centara u Srbiji, dodavanjem svojih 150 000 metara kvadratnih.\n- Mi gradimo tržni centar koji će imati značajan uticaj na trenutnu mapu organizovane maloprodajne aktivnosti u Srbiji. "Promenada Novi Sad" uspostaviće novu ravnotežu u ovom sektoru, stavljajući u perspektivu region van Beograda, kao ravnopravnu destinaciju moderne organizovane kupovine. Naš centar otvoriće potrebu za preko 1500 radnih mesta i kreiraće potencijal za privlačenje poslovnih mogućnosti i za druge firme, čime ćemo doprineti povećanju zaposlenosti u gradu. Sveukupno, budžet Republike Srbije prihodovaće za oko 20 miliona evra kroz različite vrste poreza i doprinosa - objasnila je Jelena Jevremović.\n"Promenada Novi Sad" na četiri nivoa maloprodajnog prostora i sa 1500 parking mesta, biće najveći i najmoderniji tržni centar u Srbiji. U izgradnju tržnog centra "Promenada Novi Sad" kompanija "NEPI - Rockcastle" investiraće preko 100 milioa evra.\n- Novi Sad se budi, gradi i širi i to je znak da se ne bojimo promena. Ovo je jedan od najvažnijih investicionih ciklusa koji će se odigrati u narednim godinama u našem gradu i ponosni smo na činjenicu da je kompanija "NEPI-Rockcastle" izabrala Novi Sad za svoje najveće ulaganje ikada. Mi ćemo kao Grad učiniti sve da imaju najbolje moguće uslove za poslovanje, da nemaju nikakve administrativne probleme kako bi u predviđenim rokovima završili investiciju. Potez oko tržnog centra će dobiti potpuno novu dimenziju i ovo će biti jedan od najlepših delova Novog Sada. Srećan sam što će ovde biti zaposleno oko 1500 ljudi, što će doći velike strane kompanije, kao i domaći privrednici koji će iznajmljivati prostor. Siguran sam da je dolazak ove kompanije, još jedna pozivnica drugim investitorima da dođu u Novi Sad. Taj dolazak se odrazio pozitivno i na budžet grada, tako da iz prihoda koje smo ostvarili od ove kompanije možemo da gradimo Domove zdravlja, da širimo javnu rasvetu, kupujemo nove autobuse, subvencionišemo boravak dece u privatnim vrtićima i ulažemo u ustanove kulture - rekao je gradonačelnik Vučević i izrazio nadu da će se i u buduće odlična saradnja nastaviti.\nGeneralni direktor "NEPI-Rockcastle" (New Europe Property Investments) Aleksandru Morar istakao je da će tržni centar koji se gradi u svojoj ponudi imati veliki izbor brendova i zabavnih sadržaja.\n- Mi smo dugoročni investitori i mi ne pravimo prostore da bismo ih prodavali. Mi gradimo kako bismo tim objektima upravljali na duge staze, i na taj način doprineli zajednicama u kojima se ti objekti nalaze. Smatram da će ovaj tržni centar biti jedna od društvenih atrakcija Novog Sada, poput starog jezgra grada koji je izuzetno lep. Izgradnja ovog centra u Novom Sadu je jedan od naših najskupljih projekata, ali mi razmišljamo na duge staze i verujemo da će ovaj tržni centar postati jedan od najboljih u regionu- rekao je Aleksandru Morar.\nPOGLEDAJTE Stigli prvi dinosaurusi u novosadski "Dino park"\nNovi Sad sufinansira boravak 2.500 dece u privatnim vrtićima\nVučević primio predstavnike Departmana Val Doaz u Francuskoj\nKako Trampov poziv Putinu da dođe u Ameriku, uvodi Vašington u ZONU SUMRAKA\nKAO NA FILMU Autobus na Svetskom prvenstvu pokraden U TOKU VOŽNJE (VIDEO)


OECD savetuje Sloveniji da sredi bankarski sektor\nSlovenija treba da reši bankarsku krizu, ojača fiskalne pozicije i strukturnim reformama podstakne rast, navodi se u novom izveštaju Organizacije za ekonomsku saradnju i razvoj (OECD) o toj zemlji čija je ekonomija duboko u recesiji.\nU cilju prevazilaženja krize na bankarskom sektoru Sloveniji se savetuje da sprovodi i objavljuje rezultate "stres" testova, dokapitalizuje uzdrmane ali održive banke i reši se banaka koje ne mogu da opstanu, preneo je danas Euraktiv Srbija.\nTakođe Sloveniji OECD u novom Ekonomskom izveštaju za 2013. preporučuje da privatizuje državne banke i da ne zadržava kontrolno manjinsko vlasništvo.\nSlovenački zvaničnici procenjuju da je za dokapitalizaciju banaka potrebno do 3% bruto domaćeg proizboda (BDP), odnosno milijarda evra, navodi se u izveštaju OECD ali i napominje da su "potrebe za kapitalom još neizvesne i da bi mogle da bude znatno veće".\nNeki analitičari procenjuju da je za slovenačke banke potrebno između tri i četiri milijarde evra.\nU domenu fiskalne konsolidacije OECD navodi da Slovenija, pored ostalog, treba da smanjuje izdašne beneficije za nezaposlene, socijalnu pomoć i druge transfere nezaposlenima i neaktivnima a da poveća podršku za rad i jača fiskalnu održivost.\nU OECD ocenjuju da Sloveniji za sada ne treba finansijska pomoć Evrope a da je ta zemlja u stanju da odgovori svim izazovima smatraju i u Evropskoj komisiji.\nNagađanja da će Slovenija zatražiti međunarodnu finansijsku pomoć demantovala je juče i premijerka Alenka Bratušek u Briselu ističući da će zemlja sama rešiti teškoće ambicioznim merama.


23.06.2022 / 20:52 Svijet - Brisel\nUkrajina je danas navečer i službeno dobila status zemlje kandidata za članstvo u EU. Šef diplomacije EU Josep Borell nazvao je to "povijesnom odlukom" koja je donesena u "ključnom trenutku".\n"U pitanju je istorijski trenutak. Ovo je ključni korak na vašem putu ka EU. Čestitam Volodomiru Zelenskom i Maii Sandu kao i narodu Ukrajine i Moldavije. Imamo zajedničku budućnost", poručio je Michel.\n"Vaše zemlje su dio evropske porodice, a današnja odluka lidera to potvrđuje", poručila je Leyen na Twitteru.\nPodsjećamo, EU parlament glasao je danas "za" da se Ukrajini i Moldaviji odmah odobri kandidatski status za pristupanje Evropskoj uniji.


Objavljeno: 13.05.2013, 15:29:54 , 15:33:24\nKompanija Aktavis po prvi put se našla na listi Fortune 500, među top 500 američkih kompanija na osnovu ostvarenih prihoda u protekloj godini.\nObjavljeno: 13.05.2013, 15:08:23 , 15:37:41\nNovi elektronski servisi iz Halkoma\nKompanija Halkom organizuje sutra jednodnevnu konferenciju ''E-fakture putem kanala za e-bankarstvo'', na kojoj će predstaviti napredne elektronske servise za pravna i fizička lica.\nObjavljeno: 13.05.2013, 14:11:04 , 14:12:26\nVinarija Zvonko Bogdan osvojila srebrnu medalju u Francuskoj\nVinarija "Zvonko Bogdan" sa Palića osvojila je srebrnu medalju na nedavno završenom Mondijalu vina Sovinjon (Sauvignon) u Francuskoj.\nObjavljeno: 13.05.2013, 11:13:03 , 11:14:55\nSamsung radi na razvoju 5G mreže\nKompanija Samsung razvila je tehnologiju koja će korisnicima do 2020. godine obezbediti ultra-brzu 5G bežicnu mrežu.\nObjavljeno: 13.05.2013, 10:32:33 , 10:34:38\nIsporučeno 308,7 miliona pametnih uređaja\nU prvom kvartalu 2013. ukupno je isporučeno 308,7 miliona pametnih mobilnih uređaja, a Android je držao 59,5 odsto globalnog tržišta.\nObjavljeno: 13.05.2013, 10:27:00 , 10:31:27\nDanon kupuje Hepi Femili\nFrancuska kompanija Danon (Danone), jedan od svetskih lidera u prehrambenoj industriji, objavila je da kupuje 90 odsto kapitala američke firme Hepi Femili (Happy Family), koja je četvrti proizvođač hrane za bebe u SAD, isključujući mleko.


Uprava je, prema riječima njenih predstavnika, u prethodnih osam mjeseci stvorila uslove za prevazilaženje tehničko-pravnih otvorenih pitanja na više projekata, zahvaljujući čemu su radovi u Nikšiću, Rožajama, Podgorici, Baru i Kolašinu nastavljeni poslije višemjesečnog zastoja, a nova gradilišta biće uskoro otvorena u Danilovgradu i Bijelom Polju\n3588 pregleda\t0 komentar(a)\nSportska sala u Rožajama, Foto: Uprava javnih radova\nUprava javnih radova do danas je realizovala više od 70 odsto ovogodišnjeg kapitalnog budžeta, a očekuje se da će do kraja godine preći 90 odsto, saopštili su njeni predstavnici.\n„Takav rezultat predstavlja veliki uspjeh, imajući u vidu da je prvih šest mjeseci, zbog neusvajanja Zakona o budžetu, obilježilo privremeno finansiranje“, kazali su iz Uprave.\nUprava je, prema riječima njenih predstavnika, u prethodnih osam mjeseci stvorila uslove za prevazilaženje tehničko-pravnih otvorenih pitanja na više projekata, zahvaljujući čemu su radovi u Nikšiću, Rožajama, Podgorici, Baru i Kolašinu nastavljeni poslije višemjesečnog zastoja, a nova gradilišta biće uskoro otvorena u Danilovgradu i Bijelom Polju.\n„Rožaje predstavljaju jedan od primjera optimalnog upravljanja kapitalnim investicijama, tako da danas ovdje imamo radove u odmakloj fazi na nekoliko važnih turističkih, komunalnih i infrastrukturnih projekata. Samo na području te opštine u toku je realizacija investicija u vrijednosti od oko 18 miliona eura, od čega je više od 14,2 miliona ugovorenih radova i usluga na budućem ski centru Štedim na Hajli“, objasnili su iz Uprave.\nNa novom atraktivnom zimskom lokalitetu montirana je početna stanica šestosjedne žičare, postavljeni svi noseći stubovi, a u toku su završni radovi na izlaznoj stanici.\nOčekuje se da narednih dana bude ugrađen pogonski motor, dok je montaža sajle i korpi planirana za narednu godinu.\n„Ukoliko to dozvole vremenske prilike i ne bude drugih otežavajućih okolnosti, očekuje se da najveći dio građevinskih radova na novom ski centru bude završen do kraja 2023. godine“, naveli su iz Uprave.\nOni su najavili da će u Rožajama uskoro biti privedena kraju izgradnja sportske sale u okviru Gimnazije i srednje stručne škole, vrijedne više od 1,62 miliona eura, nakon čega će biti predata korisniku na upotrebu.\n„Ovaj moderan, funkcionalan objekat, doprinijeće razvoju sporta i unaprijediti uslove za rad učenika i nastavnika dvije srednje škole“, dodaje se u saopštenju.\nIz Uprave su kazali da je jedan od značajnijih infrastrukturnih projekata za mještane na području rožajske opštine, naročito za poljoprivrednike, izgradnja gradske tržnice, savremenog višenamjenskog objekta koji će ispunjavati sve tehnološke i sanitarne uslove za bezbjednu prodaju proizvoda.\n„Prva faza obuhvatila je građevinske radove, dok je javna nabavka za završnu fazu opremanja objekta i uređenja terena oko pijace u toku. Ukupna vrijednost ove investicije, u cilju stavljanja objekta u funkciju, iznosi nešto više od milion eura“, precizirali su iz Uprave.\nUprava je nedavno zaključila i ugovor o rekonstrukciji objekta osnovne škole u Dacićima, za koju će biti izdvojeno 180 hiljada eura, kako bi učenicima i prosvjetnim radnicima omogućila kvalitetne uslove za boravak i sprovođenje nastavnog programa.\n„Na području rožajske opštine u toku su završni radovi na izgradnji vodovoda Ćosovsko vrelo, koji će, nakon što lokalna samouprava obezbijedi priključak na naponsku elektro mrežu, stanovnicima više mjesnih zajednica osigurati kontinuirano snabdijevanje vodom u toku cijele godine“, kazali su iz Uprave.\nU fazi izrade tehničke dokumentacije je više drugih komunalnih i infrastrukturnih projekata, čija će realizacija početi u narednom periodu.\nUprava javnih radovaRožajeDanilovgradBijelo PoljeNikšićzakon o budžetu


Планирали напад на Кфор?\nHomeDRUŠTVOPlanirali napad na Kfor?\nZaplenjen eksploziv, mine i dronovi, a stručnjaci ukazuju da su ovakva hapšenja pod kontrolom zapadnih obaveštajnih službi, navodi Politika.\nNa Kosovu i Metohiji u nedelju je uhapšeno pet osoba osumnjičenih da su pripremale bombaški teroristički napad, a iz specijalnog tužilaštva Kosova juče su saopštena imena četvorice osumnjičenih.\nPrivedeni su: Ardian Đuraj iz Peći, Mentor Beljaka iz Prizrena, Ergim Sila i Nehrudin Skenderi, koji su prema saznanjima policije i ranijih godina dovođeni u vezu i privođeni zbog terorizma, prenosi Kosovo onlajn.\nOva akcija izvedena je nakon višemesečne istrage i sprovođenja tajnih mera istrage i nadzora. Kod osumnjičenih su pronađeni eksploziv, protivtenkovsko oružje i bespilotne letelice – dronovi.\nStručnjak za terorizam Dževad Galijašević, izjavio je za Kosovo onlajn da je ova grupa „pala” jer su planirali napade na vojnike Kfora.\nOn je upozorio da postoji još takvih grupa i da se veliki broj mladića sa Kosova, koji su išli u Siriju da ratuju, vratio radikalizovan.\nNa Kosovu terorizam funkcioniše u dva pravca, postoje „podobni teroristi” koji su obučavani od strane specijalaca Rosu i koji su miljenici SAD, a ova petorica uhapšenih spadaju u drugu kategoriju, jer su imali planove u odnosu na zapadne vojne jedinice, smatra Galijašević.\n„Ovu grupu stavljam u kategoriju onih hapšenja kao kada su privođeni imami u Prištini, odnosno onih koji ne podržavaju zapadno prisustvo na ovim prostorima. Ono što je Amerika uradila u Avganistanu može biti i okidač za delovanje ove grupe, a siguran sam da na Kosovu postoji još takvih na slobodi”, rekao je Galijašević, prenosi Kosovo onlajn.\nMilan Mijalkovski, stručnjak za bezbednost i profesor u penziji Univerziteta u Beogradu kao zabrinjavajuću činjenicu u ovom slučaju naglasio je to što su kod uhapšenih pronađeni i dronovi.\n„Ako je tačna ta informacija, to pokazuje da su njihove mogućnosti za izvođenje terorističkih napada sada daleko veće”, kazao je Mijalkovski za „Politiku”.\nOvaj stručnjak za bezbednost podsetio je da su tokom ratova u Iraku i Siriji posebne brigade na tim ratištima bile sastavljene od terorista – Albanaca poreklom sa Kosova.\nOni koji su se sa tih ratišta vratili radikalizovani, predstavljaju najveću pretnju i njih povremeno hapse na Kosovu. Mijalkovski smatra da celokupnu situaciju na ovom prostoru kontrolišu zapadne obaveštajne službe i da su ovakva privođenja pod njihovim nadzorom.\nPre nekoliko meseci, iz specijalnog tužilaštva Kosova saopšteno je da je privedena osoba osumnjičena za podstrekivanje na vršenje terorističkih akata.\nIspostavilo se, kako su saznali prištinski mediji, da je bila reč o Krešniku Podvorici iz Lipljana, brata Blerima Podvorice koji je poginuo u Siriji 2017. u samoubilačkom napadu. Krešnik Podvorica je 2018. osuđen na šest meseci zatvora, jer nije prijavio krivično delo kada je optuženi Rakip Avdili zatražio da izvrši samoubilački napad na Kosovu. Takođe, Podvoricu je Osnovni sud u Prištini u januaru ove godine osudio na šest meseci zatvora, zbog propagande terorističkih aktivnosti, nakon što je na društvenim mrežama otvoreno podržao terorističke akte takozvane Islamske države, preneli su mediji sa Kosova.


Rumunski izbori: Socijaldemokrate vode, prozapadni premijer dao ostavku\nAplauz među predstavnicima Socijaldemokratske partije nakon prvih izlaznih rezultata koji pokazuju njihovu prednost na izborima, Bukurešt, 6. decembar.\nRumunski prozapadni premijer Ludovic Orban dao je ostavku nakon što je njegova Nacionalno-liberalna stranka (PNL) bila druga na parlamentarnim izborima, uprkos tome što se čini da je stranka u dobrom položaju da ostane na vlasti.\nOrbanova najava kasno 7. decembra uslijedila je nakon što se ljevičarska opozicija pokazala jača nego što se očekivalo na izborima sa malom izlaznošću djelimično potaknutom i pandemijom korona virusa.\nSa oko 95 posto prebrojanih glasova Socijaldemokratska stranka (PSD) populistička i stranka sklona korupciji, koja dominira rumunskom politikom od sloma komunizma, dobila je oko 30 posto glasova, a reformski PNL desnog centra zaostaje za njima za oko 5 posto.\nU svojoj izjavi uživo na televiziji, Orban, čija je vlada bila meta kritika PSD-a zbog postupanja tokom pandemije korona virusa, rekao je da odlazi znajući da je ispunio svoju dužnost.\nPredsjednik Rumunije Klaus Iohannis trebao bi održati konsultacije sa strankama koje prođu cenzus i osvoje mandate u parlamentu radi imenovanja novog premijera. PSD-u će nedostajati saveznici u novom parlamentu, a sam Iohannis je 7. decembra rekao da će PSD biti zadržan "izvan procesa političkog odlučivanja".\nPNL je favorit za formiranje buduće vlade uz udruživanje sa koalicijom reformista USR-PLUS, koja je dobila 15 posto glasova.\nGrađani Rumunije su u nedjelju (6. decembar) glasali na parlamentarnim izborima od kojih se očekuje da donesu određenu stabilnost zemlji s jednom od najviših stopa emigracije u Evropskoj uniji.